Allerede tidlig i ungdomstiden skrev Hirsch Glik dikt. Etter at Hitler-Tyskland gikk til angrep på Sovjetunionen, ble Glik arrestert av tyskerne og ført til konsentrasjonsleiren Waisse Wake og senere til ghettoen i Vilnius. Der sluttet han seg til partisanbevegelsen, og tok i 1942 del i en oppstand i ghettoen. Han skrev hele tiden dikt og sangtekster, blant annet den berømte partisansangen på jiddisch Zóg nit kein mól, og Shtil, di nakht iz oysgeshternt, som også handler om jødiske partisaner.